**CONCURSUL JUDEȚEAN**

**„NOI PERSPECTIVE ALE EDUCAȚIEI ÎN ERA DIGITALĂ”**

**Ediția a VI-a, 25 ianuarie 2024**

**REGULAMENT DE ORGANIZARE**

Elevii pot participa la concurs **prin trimiterea produselor digitale.**

Pentru participare, elevii vor trimite produsele specificate sau printscreen-uri și scan-uri la fiecare secțiune pe adresa de e-mail a concursului conferinta.eed.liis@gmail.com.

**Înscrierea candidaţilor** se va face pe baza unui ***formular de înscriere*** *(conform Anexei 1)/ online* care conţine numele şi prenumele elevilor participanţi, clasa, numele profesorului coordonator, specialitatea, tema în care se încadrează proiectul, numele proiectului, datele de contact ale profesorilor (telefon, e-mail), liceul de provenienţă, adresa, localitatea, judeţul.

Grupele sunt formate din 2 - 4 elevi și doi profesori coordonator (de informatică și de specialitate).

Elevii vor preciza, atât la înscriere, cât şi în lucrarea scrisă/primul slide al prezentării aceleași informații de mai sus.

Perioada în care vor fi primite formularele de înscriere online este: **12-22 ianuarie 2024, pe linkul destinat înscrierii la concurs de pe site-ul liceului**.

Publicarea rezultatelor concursului pe site-ul liceului pe data de 25 ianuarie 2024.

Prezentarea lucrărilor premiate va fi pe data de 25 ianuarie 2024, în Amfiteatrul Centric-LIIS.

1. **Concurs de site-uri, softuri**

**Grup țintă: elevii claselor IX-XII**

**Descriere:** Elevii vorprezenta site-urile, softuri utilitare și/ sau educaționale, aplicațiile care îmbină cunoștințele din domeniul IT cu cele din științele exacte sau umaniste.

Materialele vor fi transmise prin e-mail.

Prezentarea va fi de maximum 5 minute.

Juriul va evalua creativitatea, funcționalitatea și utilitatea materialelor.

**Responsabili:** prof. Grădinariu Mariana, prof. Lăcrămioara Popa

1. **Concurs multimedia**

**Grup țintă : elevii claselor IX-XII**

**Descriere:** Eleviivor prezenta filme, documentare, tutoriale, animații, trailere care valorifică subiecte științifice sau umaniste. Această activitate valorifică talentul artistic, dar și competențele IT în realizarea de materiale cu caracter interdisciplinar.

Materialele vor fi transmise prin e-mail.

Prezentarea va fi de maximum 5 minute.

Juriul va evalua creativitatea, funcționalitatea și utilitatea materialelor.

**Responsabili:** prof. drd. Cristina Fulop, prof. Lăcrămioara Tufescu

1. **Concurs de postere/ppt-uri**

**Grup țintă : elevii claselor V-VIII**

**Descriere:** Elevii vor trimitepostere și prezentări Prezi/ PPT/ Canva etc. care valorifică cunoștințele din domeniile exacte (informatică, matematică, fizică, chimie, biologie) sau umaniste (limba română, limbi străine, istorie, geografie, logică, psihologie, educație antreprenorială, filosofie, religie)

Posterele vor fi realizate în format A2 și vor fi evaluate de juriu conform regulamentului și grilei de jurizare.

Prezentările vor fi de maximum 5 minute.

**Responsabil:** prof. Mihaela Acălfoaie, prof. dr. Violeta Țuțui

Director,

Prof. dr. Adina Romanescu

 Coordonatori,

Prof. Mihaela Acălfoaie

Prof. Lili Virgă

Prof. dr. Adina Romanescu

Prof. dr. Narcisa Adochiei

**REGULAMENTUL**

**CONCURSULUI ȘI CONFERINȚEI JUDEȚENE**

**„NOI PERSPECTIVE ALE EDUCAȚIEI ÎN ERA DIGITALĂ”**

**Ediția a VI-a**

Participanții vor realiza materialele în funcție de specificul disciplinelor în cadrul cărora au aplicat noile tehnologii. Nu există o tematică impusă.

Art. 1. Secţiunea I (site-uri/softuri) și II (multimedia) a concursului este adresată elevilor de liceu, clasele IX-XII, iar secțiunea III (PPT/postere) elevilor de gimnaziu din clasele V-VIII.

Art. 2. Promovarea proiectului se va realiza în perioada **12-22 ianuarie 2024**, iar publicarea condiţiilor de participare pe site-ul liceului: [http://www.liis.ro](http://www.liis.ro/) se va face pȃnă la data de **12 ianuarie 2024**, inclusiv.

Art. 3. Elevii participanţi se vor constitui în echipe de câte doi, maximum patru elevi, sub coordonarea a doi profesori îndrumători, unul de specialitate şi celălalt de informatică, elevii participanţi fiind selectaţi în prealabil în liceul de provenienţă.

Art. 4. Perioada în care vor fi primite **formularele** online **de înscriere** este **12-22 ianuarie 2024**.

Art. 5. Locul de desfăşurare al concursului este Liceul Teoretic de Informatică „Grigore Moisil”, Str. Petre Andrei nr. 9, Iaşi.

Art. 6. **Înscrierea candidaţilor** se va face pe baza unui *formular online de înscriere* care conţine numele şi prenumele elevilor participanţi, clasa, numele profesorilor coordonatori, specialitatea, tema în care se încadrează proiectul, numele proiectului, datele de contact ale profesorilor (telefon, e-mail), liceul de provenienţă, adresa, localitatea, judeţul.

Art. 7. Membrii comisiei de evaluare a concursului (un profesor de informatică, un profesor de specialitate și un student la informatică) vor fi propuşi de directorul liceului comisiei de organizare a concursului. **Evaluarea se va face pe 23 ianuarie 2024**.

Art. 8.

**Criteriile de evaluare pentru secţiuni** sunt: corectitudinea informaţiilor științifice, coerenţa şi structurarea conţinuturilor, respectarea regulilor gramaticale, impresia estetică, diversitatea media folosite (PPT, Prezi, Canva, web-site, aplicații, interviu, film), originalitea artistică, fond muzical.

Art. 9. **Baremul de notare**: se vor acorda 10 puncte din oficiu şi maximum 10 puncte fiecărui criteriu de evaluare, punctajul maxim fiind 100 de puncte.

Art. 10. Fiecare echipă se poate înscrie şi participa la o singură secţiune a concursului, titlul proiectului fiind subordonat uneia dintre cele patru secțiuni, la alegere.

Art. 11. La acest concurs nu se admit contestaţii.

Art. 12. Toţi participanţii la această competiţie vor primi diplome de participare.

Art. 13. Lucrările care au obținut cele mai bune punctaje vor fi prezentate și premiate pe data de **25 ianuarie 2024**.

Art. 14. Concursul constă în prezentarea în format electronic a produselor IT, adică a site-urilor/softurilor utilitare și/ sau educaționale, aplicațiilor care valorifică elemente teoretice din disciplinele studiate (științe exacte și umaniste). Secțiunea produse digitale va fi evaluată după criterii distincte.

Proiectele trimise la concurs vor fi realizate, în exclusivitate, de elevii participanţi, sub directa îndrumare a profesorilor coordonatori (implicarea profesioniştilor în domeniu ducând la descalificarea echipei respective).

Art. 15. Echipele participante vor trimite materialele pe e-mailul concursului. Acestea vor fi păstrate cel puţin un an în arhiva concursului unităţii şcolare care a organizat etapa respectivă.

Art. 16. Dacă la o secțiune perticipă lucrări ale profesorilor din juriu, aceștia nu vor acorda punctaje pentru proiectele pe care le-au coordonat, ci vor evalua doar proiectele celorlalte echipe.

Art. 17. Preşedintele juriului va fi un directorul liceului şi/ sau Inspectorul de Informatică.

Art. 18. Ierarhizarea proiectelor se va face în ordinea descrescătoare a punctajelor.

Art. 19. Echipelor câştigătoare li se vor decerna diplome şi premii (45% din participanţi).

Art. 20. Numele lucrărilor premiate vor fi postate pe pagina web a Liceului de Informatică.

Art. 21. Premiile acordate vor fi: Premiul I, Premiul al II-lea, Premiul al III-lea şi trei menţiuni.

Art. 22. Distribuirea online a diplomelor se va realiza în perioada 1 februarie – 1 martie 2024.

Art. 23. La acest concurs nu se percep taxe de participare.

Art. 24. Pentru prelucrarea datelor cu caracter personal (nume, prenume, funcție, instituție, număr de telefon) în vederea organizării și a diseminării evenimentului pe site-ul liceului și pe pagina liceului pe rețelelor sociale, participanții vor bifa căsuța corespunzătoare din formularul de înscriere.

Art. 25. Prezentul regulament intră în vigoare de la data aprobării lui în Consiliul de Administraţie al liceului şi poate fi modificat, parţial sau total, dacă membrii Consiliului consideră necesar.